དེ་ངས་ཅི་ཤེས་ཏེ།མཁས་གྲུབ་བྱེ་བའི་གཙུག་རྒྱན་དམ་པ།རྒྱུད་གསུམ་བོན་གྱི་མངའ་བདག་ཆེན་མོ།ཀུན་མཁྱེན་རྒྱལ་བ་གཉིས་པ་མཉམ་མེད་བླ་མས་གསུངས་པ་ལྟར་ན།སྦྱོང་བའི་ཤེས་རབ་ཆེ་བ།ཀུན་སློང་གི་བསམ་པ་དག་པ།གཞན་རྒྱུད་འདུལ་བའི་ཐབས་ལ་མཁས་པ་གསུམ་གསུངས་ཡོད།སྦྱོང་པའི་ཤེས་རབ་ཆེ་བ་ནི།མདོ་འབྲི་ཀློག་འདོན་གསུམ་ནས་མཐར་རྫོགས་པ་ཆེན་པོ་ལ་མ་ཐུག་གི་བར་དུ་རབ་ན་ལོ་བཅུ་གཉིས་དང་བཅུ་གསུམ།འབྲིང་ན་ལོ་བརྒྱད་དགུ།མཐའ་ན་ལོ་ལྔ་དྲུགདྲུག་བདུན་རེ་སྦྱོང་པ་བྱེད་རྒྱུ།རེད་དེ་དེས་ད་རུང་མི་འདང་བ་རེད།